154.
 „контролирана зона“ (control zone) означава контролирано въздушно пространство, простиращо се от земната повърхност нагоре до определена горна граница;
 155.
 „контролирано летище“ (controlled aerodrome) означава летище, на което се осигурява обслужване по контрол на въздушното движение на летищния трафик;
 156.
 „контролирано въздушно пространство“ (controlled airspace) означава въздушно пространство с определени размери, в границите на което се осигурява обслужване по контрол на въздушното движение съгласно класификацията на въздушното пространство;
 157.
 „контролиран полет“ (controlled flight) означава всеки полет, който е предмет на разрешение по контрол на въздушното движение;
 158.
 „комуникация между ръководителите на полети и пилотите по линия за предаване на данни (CPDLC)“ (controller-pilot data link communications) означава средство за комуникация между ръководителя на въздушното движение и пилота по линия за предаване на данни за целите на контрола на въздушното движение;
 159.
 „критична зона“ (critical area) означава зона с определени размери, простираща се около наземното оборудване за точен подход по прибори, в която присъствието на автотранспортни или въздухоплавателни средства ще доведе до недопустимо смущение на насочващите сигнали;
 160.
 „крейсерско ниво“ (cruising level) е ниво, поддържано в продължение на значителна част от полета;
 161.
 „циклична контролна сума (CRC)“ (cyclic redundancy check) означава математически алгоритъм, прилаган за цифрови данни, който осигурява определено ниво на защита срещу загуба или промяна на данните;
 162.
 „опасна зона“ (danger area) означава въздушно пространство с определени размери, в границите на което за посочени периоди от време може да се осъществява дейност, представляваща опасност за полетите на въздухоплавателни средства;
 163.
 „точност на данните“ (data accuracy) означава степента на съответствие между прогнозната или измерената стойност и действителната стойност;
 164.
 „повърхност за събиране на данни“ (data collection surface) означава определена повърхност за целите на събиране на данни за препятствия или за терена;
 165.
 „интегритет на данните“ (data integrity) означава степента на увереност, че даден елемент от аеронавигационни данни и неговата стойност не са били изгубени или изменени от момента на изготвяне на данните или от момента на тяхното последно разрешено изменение;
 166.
 „елемент от данни“ (data item) означава отделен атрибут на цялостно множество от данни, на който се дава стойност, определяща неговия настоящ статус;
 167.
 „комуникация по линия за предаване на данни“ (data link communications) означава форма на комуникация, предназначена за обмен на съобщения по линия за предаване на данни;
 168.
 „VOLMET по линия за предаване на данни (D-VOLMET)“ (data link-VOLMET) означава предоставяне на текущи редовни метеорологични сведения за летището (METAR) и на специални метеорологични сведения за летището (SPECI), на летищни прогнози (TAF), SIGMET, специални доклади от въздухоплавателни средства, които не са обхванати от SIGMET, и, при наличие, AIRMET, по линия за предаване на данни;
 169.
 „изготвяне на данни“ означава създаване на нов елемент от данни с неговата съответна стойност, модификация на стойността на съществуващ елемент от данни или заличаване на съществуващ елемент от данни;
 170.
 „продуктова спецификация на данни“ (data product specification) означава подробно описание на множество от данни или серия от множества от данни и допълнителна информация, което позволява данните да бъдат създадени, предоставени на друга страна и използвани от нея;
 171.
 „множество от данни“ (data set) означава определяем набор